stanford-oval/wikipedia huggingface dataset:
סיפור שלוש אהבות

| --- | --- |
כרזת הסרט
כרזת הסרט
 מבוסס על:  רומן של ג'ודית רוסנר
 בימוי:  וינסנט מינלי, גוטפריד ריינהרדט 
 הופק בידי:  סידני פרנקלין 
 תסריט:  ג'ון קולייר, לדיסלב וג'דה, ג'ורג' פרושל
 עריכה:  ג'ורג' גרנוויל
 שחקנים ראשיים:  מוירה שירר ג'יימס מייסון לסלי קארון ריקי נלסון פארלי גריינג'ר קירק דאגלס פייר אנג'לי
 מוזיקה:  מיקלוש רושה
 צילום:  צ'ארלס רושר, הרולד רוסון
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 הקרנת בכורה:  26 במרץ 1953
 משך הקרנה:  136 דקות
 שפת הסרט:  אנגלית 
 סוגה:  סרט דרמה, סרט רומנטי, סרט פנטזיה 
 תקציב:  2,498,000 דולר
 הכנסות:  3,167,000 דולר
 דף הסרט ב־IMDb
 
סיפור שלוש אהבות (באנגלית: The Story of Three Loves) הוא סרט רומנטי אמריקאי משנת 1953 המורכב משלושה סיפורי אהבה:
המאהב הקנאי (The Jealous Lover) בבימויו של גוטפריד ריינהרדט, עם ג'יימס מייסון ומוירה שירר בתפקידים הראשיים ופסקול מוזיקלי של רפסודיה על נושא של פגניני של רחמנינוב בביצוע ג'ייקוב גימפל.
מדמואזל (Mademoiselle) בבימויו של וינסנט מינלי עם לסלי קארון, ריקי נלסון, פארלי גריינג'ר ואתל ברימור בתפקידים הראשיים.
שיווי משקל (Equilibrium) בבימויו של גוטפריד ריינהרדט, עם פייר אנג'לי וקירק דאגלס.
הסיפורים מוקרנים ברצף בשיטת פלשבק כאשר המשתתפים הראשיים בהם נמצאים על אוניית נוסעים.
הסרט היה מועמד לפרס אוסקר לעיצוב ההפקה הטוב ביותר.
תקציר העלילה > המאהב הקנאי

הכוריאוגרף צ'ארלס קודריי (ג'יימס מייסון) בוחן את רקדנית הבלט פולה וודוורד (מוירה שירר). היא רוקדת יפה אך לפתע מתמוטטת. היא מובאת לבית דודתה לידיה (אגנס מורהד) ורופא שבודק אותה אומר שיש לה בעיה בלב ולכן ממליץ שתפסיק לרקוד.
פולה צופה בהופעה מרשימה של להקת הבלט בלונדון ולאחר ההופעה היא נשארת באולם הריק ומתחילה לרקוד על הבמה. צ'ארלס צופה בה ומתרשם מאוד מהריקוד שלה. הוא מרגיש שיש בידיו כישרון גדול. הוא מזמין אותה לביתו ומצייד אותה בבגד ובנעלי בלט והיא רוקדת לפניו לצלילי הרפסודיה על נושא של פגניני מאת רחמנינוב.
צ'ארלס מתאהב בה ורוצה לנשקה אך היא מצליחה להתחמק, להגיע לביתה ולספר לדודתה על מה שקרה. לאחר זאת היא מתמוטטת ומתה.
תקציר העלילה > מדמואזל

בבית מלון ברומא מתאכסנים הילד תומאס קמפבל (ריקי נלסון) ומורתו לצרפתית המכונה "מדמואזל" (לסלי קארון) שגם אחראית עליו מאחר שהוריו נמצאים בטיול. תומאס משתעמם בשעורי הצרפתית, יוצא מהמלון ומגיע לבית סמוך בו מתגורר אישה מבוגרת בשם הייזל פניקוט המכונה "מכשפה" (אתל ברימור). היא שואלת את תומאס לרצונו והוא אומר שהוא רוצה להפוך למבוגר. היא נותנת לו סרט ומבקשת שבשעה שמונה בערב, יצמיד את הסרט למצחו וילחש את שמה ואז יהפוך לגבר צעיר עד חצות.
הוא עושה זאת והופך לבחור צעיר ונאה (פארלי גריינג'ר), יורד לבר ואישה מנסה לפלרטט איתו (ז'ה ז'ה גאבור).
הוא יוצא ופוגש את "מדמואזל" ומתחיל לשוחח אתה על שירה צרפתית. מתפתח ביניהם סיפור אהבה קצר מלווה בחיבוק ונשיקה. לקראת חצות הוא נפרד ממנה ואומר לה שייפגש אתה למחרת בתחנת הרכבת. הוא חוזר לחדרו, לוחש את שמה של הייזל פינקוט וחוזר להיות ילד.
"מדמואזל" מגיעה למחרת לתחנת הרכבת ומוצאת את תומאס והוריו העומדים לעלות על הרכבת. "האהוב" שלה לא הגיע. היא נתקלת בגברת פניקוט בתחנה וארנקה של פניקוט נופל ותכנו מתפזר. היא אוספת את הכל פרט לסרט שנשכח. כעת באנייה הסרט נשמט מארנקה. היא מרימה אותו ואז גבר צעיר מביט בה בחיבה ואומר כי הוא זוכר אותה מתחנת הרכבת. הם צועדים ביחד וסיפור אהבה חדש מתחיל.
תקציר העלילה > שיווי משקל

פייר נרבל (קירק דאגלס) עומד ליד נהר סן בפריז. לפתע הוא שומע צעקות שמישהו קפץ מהגשר. הוא קופץ למים ומציל אישה צעירה (פייר אנג'לי). הוא מבקר אותה בבית החולים, מנסה לעודד אותה ומזמין אותה לביתו לאחר שתשתחרר.
היא מספרת לו ששמה נינה וכי בעלה הוצא להורג במחנה ריכוז גרמני. הוא עמד לברוח והיא שלחה לו פתק באמצעות שליח וכתבה לו שלא יברח כי המקום עומד להיכבש בקרוב על ידי בעלות הברית. השליח מסר את הפתק לגרמנים והם הוציאו את בעלה להורג. היא רואה את עצמה אשמה במות בעלה ולא אכפת לה למות.
פייר היה בעבר אמן מפורסם בטרפז מעופף בקרקס. הוא לקח כל הזמן סיכונים עד שיום אחד בת זוגו לטרפז נפלה את מותה. חבריו האשימו אותו ברצח ואילו הוא טען שזו תאונה. הוא שואף לחזור לקרקס ומציעה לנינה להיות שותפה שלו והיא מסכימה.
הוא מתחיל לאמן אותה והיא מתקדמת יפה. לבסוף מגיע אמרגן מפורסם והם מתבקשים לבצע את "קפיצת המוות" ללא רשת ביטחון. פייר מסרב אך נינה מסכימה והם מבצעים את הקפיצה המסוכנת בהצלחה ועוזבים את הקרקס מחובקים.
צוות השחקנים

| שם השחקן/ית | שם הדמות | הערות |
| --- | --- | --- |
| מוירה שירר | פולה וודוורד | רקדנית בלט |
| ג'יימס מייסון | צ'ארלס קודריי | מנהל תיאטרון בלט |
| אגנס מורהד | דודה לידיה | דודה של פולה |
| לסלי קארון | מדמואזל | אומנת |
| ריקי נלסון | תומאס | ילד צעיר |
| פארלי גריינג'ר | תומאס | תומאס המבוגר |
| אתל ברימור | הייזל פניקוט | אישה מבוגרת |
| קירק דאגלס | פייר נרבל | לוליין קרקס |
| פייר אנג'לי | נינה | לוליינית בקרקס |
| ז'ה ז'ה גאבור |  | אישה על הבר |
סנטה מריה לה מז'ור

סנטה מריה לה מז'ור (בספרדית: Santa María la Mayor) היה רדוקסיון ישועי שפעל במאות ה-17 וה-18 במיסיונס של ימינו, בצפון-מזרח ארגנטינה.
היסטוריה

מיסיונרים ישועים הקימו את הרדוקסיון ב-1626, והוא הועתק למקומו הנוכחי, בסמוך לנהר האורוגוואי, ב-1633. לשיאו הגיע ב-1690, אז התגוררו בו כ-5,500 תושבים, שעסקו בגידול בקר, כבשים וסוסים. בשנות ה-20 של המאה ה-18 פעל בסנטה מריה בית הדפוס הראשון בארגנטינה, והודפסו בו בין היתר מילון גוארני וקטכיזם. הכנסייה שהוקמה בכיכר המרכזית עלתה באש ב-1735, ובמקומה הוקמה כנסייה קטנה יותר, במיקום צדדי יותר. כן הוקם במקום בית כלא קטן ובו שבעה תאים.
ב-1767 גורשו הישועים מתחומי האימפריה הספרדית, והמקום ננטש. בדומה למיסיונים דומים באזור, הוא נהרס במהלך מלחמת העצמאות הארגנטינאית, ב-1817. בהדרגה, השתלטה צמחייה על המבנים, והם נהרסו ברובם.
ב-1984 הוכרז סנטה מריה לה מז'ור כאתר מורשת עולמית בידי אונסק"ו, יחד עם שלושה אתרים דומים במיסיונס: סן איגנסיו מיני (השמור שבהם), נואסטרה סניורה דה לורטו ונואסטרה סניורה דה סנטה אנה. רוב המבנים נהרסו, אך ניתן לזהות בהם את שרידי הכנסייה ובית המגורים של הכמרים.
סמל העיר בית שאן

| --- | --- |

סמל העיר הרשמי
 גרסאות
 
 סמליל העיר בית שאן
 פרטים
 המחזיק בסמל:  עיריית בית שאן
 תאריך אימוץ:  1983
 התקנים
 מוטו:  זו בית שאן
 פרטים נוספים
 גרסאות קודמות:   סמלה הראשון של העיר
סמל העיר בית שאן הוא סמל רשמי של העיר בית שאן והעייריה. הסמל הנוכחי אומץ ב-1983.
היסטוריה

הסמל הראשון עוצב בשנת 1956, בהוראת ראש העיר אפרים דובק ונכללו בו עץ תמר, רכסי הרים, כתובת עתיקה והכתובת "זו בית שאן" בתחתית הסמל.
בשנת 1983, עודכן הסמל בהוראת מועצת העיר בראשות שלמה בן לולו על פי מדליון שהפיקה החברה הממשלתית למדליות. במדליון נכללו שני קווי מים, חלק מחומת העיר, מנורה ושופר.
תיאור הסמל

הסמל מורכב ממגן חום ועליו חותם לבן הכולל את המרכיבים הבאים:
עץ התמר - עץ שנפוץ מאוד בנוף הטבעי של עמק בית שאן בזכות האקלים החם וריבוי המעיינות. התמר הוא גם הסמל של שבט מנשה שבית שאן נמצאת בנחלתו.
גלים כחולים - מסמלים את שפע המים במעיינות באזור. בסביבת בית שאן מעל ל-30 מעיינות הנובעים ממערב לעיר במפלס גבוה יותר ולכן זורמים אל העיר. בסביבה גם זורמים גן השלושה, נחל חרוד ובעבר גם נחל עמל.
מחתה, שופר ומנורה - סמלים יהודיים שנמצאו על רצפת הפסיפס בבית הכנסת בתל אצטבה שמצפון לעיר והעידו על חיים יהודיים בעיר בתקופה הרומית ביזנטית.
תיאטרון רומי - מסמל את התיאטרון הגדול שהתגלה בחפירות בית שאן העתיקה ומתוארך לסוף המאה השנייה לספירה.
קיר אבן - מסמל את החומה הביזנטית שהקיפה את העיר ואת חומת העיר שמוזכרת בספר שמואל במלחמה בין הפלשתים לישראלים בהנהגת שאול המלך. במלחמה זו נפלו שאול ובניו וגופותיהם נתלו על החומה. בתקופה הביזנטית נבנתה חומה שהקיפה את העיר ובה 6 שערים.
הרים - מסמלים את הנוף הנשקף מהעיר ומעמק בית שאן – הרי הגלעד במזרח, הרי הגלבוע במערב ורמות יששכר מצפון. השופט גדעון נלחם במדיינים שפשטו על העמק.
בשולי המטבע שתי כתובות, בחלקו העליון כתובת בעברית עתיקה מברכת משה ליוסף, ממנו יצא שבט מנשה:
ממגד שמים מעל ומתהום רובצת תחת...
ובחלקו הכתובת "זו בית שאן", מוטו הסמל, שלקוח מספר המדרשים בראשית רבה, שנכתב במדרש על ברכת משה מספר דברים. ברכה זו נאמרה גם בספר בראשית.
משמעות הסמל מתמקד בייצוג הן את העבר, המיוצד בתיאטרון הרומי, בקיר האבן ובסמלים היהודיים, והן את ההווה, המיוצדים בגלים הכחולים, ההרים ועץ התמר.
סמליל

סמליל העיר מציג את שמה של העיר בעברית, ומעליו שלוש קשתות של סמלים בצבעים כתום, ירוק וכחול, ומסמלים את המים הרבים ושפע הירוק שמסביב לעיר, הכתום מסמל את התעשייה והקשתות מסמלות את האמפתיאטרון הידוע בעתיקות העיר.
שימוש

סמל העיר מונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר.
ראו גם

דגל בית שאן
הערות שוליים

↑  ספר יהושע, פרק י"ז, פסוק י"א: ”ויהי מנשה ביששכר בית שאן ובנותיה”
↑  ספר שמואל א', פרק ל"א
↑  יהודה איזנברג, שופטים ו-ח: מלחמת גדעון, דעת
↑  ספר בראשית, פרק מ"ט, פסוק כ"ה: ”ויברכך ברכת שמים מעל ברכת תהום רבצת תחת ברכת שדים ורחם”
↑  הבול באתר התאחדות בולאי ישראל
| דגל ישראל סמלי מחוז הצפון |
| --- | --- | --- |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות תרשיחא • נהריה • נוף הגליל • נצרת • סח'נין • עכו • עפולה • צפת • קריית שמונה • שפרעם | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בית ג'ן • בענה • ג'וליס • ג'ש • זרזיר • חורפיש • חצור הגלילית • יאנוח-ג'ת • יפיע • כאבול • כאוכב אבו אל-היג'א • כעביה-טבאש-חג'אג'רה • כפר ורדים • כפר יאסיף • כפר כמא • כפר תבור • מג'דל שמס • מגדל • מטולה • מע'אר • מעיליא • סאג'ור • עיילבון • עין מאהל • עין קנייא • קצרין • ראש פינה • רמת ישי • שבלי - אום אל-גנם • שלומי | מפת מחוז הצפון |
| מועצות אזוריות | אל-בטוף • בוסתאן אל מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
מחוז הצפון • מחוז חיפה • מחוז תל אביב • מחוז המרכז • מחוז ירושלים • מחוז הדרום • מחוז יהודה ושומרון
עונת 1925/1926 בפוטבול ליג

| --- | --- |
 תקופת התחרות:  29 באוגוסט 1925 – 1 במאי 1926 (246 ימים)
 מספר משתתפות:  22
 הזוכה:  האדרספילד טאון
 מספר משחקים:  462
 מספר שערים:  1703 (3.69 בממוצע למשחק)
 מלך השערים:  (43) טד הרפר (בולטון וונדררס)
 → 1924/19251926/1927 ←
 
עונת 1925/1926 הייתה העונה ה-34 של הפוטבול ליג שהיא הייתה הליגה האנגלית הבכירה בכדורגל. העונה החלה ב-29 באוגוסט 1925 והסתיימה ב-1 במאי 1926. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
הליגה הבכירה כללה 22 קבוצות. לסטר סיטי ומנצ'סטר יונייטד היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
האדרספילד טאון זכתה באליפות בפעם השלישית בתולדות המועדון ובפעם השלישית ברציפות.
בסוף העונה לליגת משנה ירדו מנצ'סטר סיטי ונוטס קאונטי. במקומן לליגה הבכירה עלו ונסדיי ודרבי קאונטי.
כדורגלנים מצטיינים

טד הרפר מבולטון וונדררס כבש 43 שערים וזכה בתואר מלך השערים.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | האדרספילד טאון  | 42 | 23 | 11 | 8 | 92 | 60 | 1.533 | 32 | 57 | זכייה בליגה |
| 2 | ארסנל | 42 | 22 | 8 | 12 | 87 | 63 | 1.381 | 24 | 52 |  |
| 3 | סנדרלנד | 42 | 21 | 6 | 15 | 96 | 80 | 1.200 | 16 | 48 |  |
| 4 | ברי | 42 | 20 | 7 | 15 | 85 | 77 | 1.104 | 8 | 47 |  |
| 5 | שפילד יונייטד | 42 | 19 | 8 | 15 | 102 | 82 | 1.244 | 20 | 46 |  |
| 6 | אסטון וילה | 42 | 16 | 12 | 14 | 86 | 76 | 1.132 | 10 | 44 |  |
| 7 | ליברפול | 42 | 14 | 16 | 12 | 70 | 63 | 1.111 | 7 | 44 |  |
| 8 | בולטון וונדררס | 42 | 17 | 10 | 15 | 75 | 76 | 0.987 | 1- | 44 | זכייה בגביע האנגלי |
| 9 | מנצ'סטר יונייטד | 42 | 19 | 6 | 17 | 66 | 73 | 0.904 | 7- | 44 |  |
| 10 | ניוקאסל יונייטד | 42 | 16 | 10 | 16 | 84 | 75 | 1.120 | 9 | 42 |  |
| 11 | אברטון | 42 | 12 | 18 | 12 | 72 | 70 | 1.029 | 2 | 42 |  |
| 12 | בלקברן רוברס | 42 | 15 | 11 | 16 | 91 | 80 | 1.138 | 11 | 41 |  |
| 13 | וסט ברומיץ' אלביון | 42 | 16 | 8 | 18 | 79 | 78 | 1.013 | 1 | 40 |  |
| 14 | ברמינגהאם סיטי | 42 | 16 | 8 | 18 | 66 | 81 | 0.815 | 15- | 40 |  |
| 15 | טוטנהאם הוטספר | 42 | 15 | 9 | 18 | 66 | 79 | 0.835 | 13- | 39 |  |
| 16 | קארדיף סיטי | 42 | 16 | 7 | 19 | 61 | 76 | 0.803 | 15- | 39 |  |
| 17 | לסטר סיטי | 42 | 14 | 10 | 18 | 70 | 80 | 0.875 | 10- | 38 |  |
| 18 | וסטהאם יונייטד | 42 | 15 | 7 | 20 | 63 | 76 | 0.829 | 13- | 37 |  |
| 19 | לידס יונייטד | 42 | 14 | 8 | 20 | 64 | 76 | 0.842 | 12- | 36 |  |
| 20 | ברנלי | 42 | 13 | 10 | 19 | 85 | 108 | 0.787 | 23- | 36 |  |
| 21 | מנצ'סטר סיטי | 42 | 12 | 11 | 19 | 89 | 100 | 0.890 | 11- | 35 | ירדה ליגה |
| 22 | נוטס קאונטי | 42 | 13 | 7 | 22 | 54 | 74 | 0.730 | 20- | 33 | ירדה ליגה |
עונת 1927/1928 בפוטבול ליג

| --- | --- |
 תקופת התחרות:  27 באוגוסט 1927 – 5 במאי 1928 (253 ימים)
 מספר משתתפות:  22
 הזוכה:  אברטון
 מספר משחקים:  462
 מספר שערים:  1765 (3.82 בממוצע למשחק)
 מלך השערים:  (60) דיקסי דין (אברטון)
 → 1926/19271928/1929 ←
 
עונת 1927/1928 הייתה העונה ה-36 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1927 והסתיימה ב-5 במאי 1928. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
הליגה הבכירה כללה 22 קבוצות. מידלסברו ופורטסמות' (בפעם הראשונה בתולדות המועדון) היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
אברטון זכתה באליפות בפעם השלישית בתולדות המועדון.
בסוף העונה לליגת משנה ירדו טוטנהאם הוטספר ומידלסברו. במקומן לליגה הבכירה עלו מנצ'סטר סיטי ולידס יונייטד.
כדורגלנים מצטיינים

דיקסי דין מאברטון כבש 60 שערים וזכה בתואר מלך השערים. שיא כיבושים זה לא נשבר עד היום.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | אברטון | 42 | 20 | 13 | 9 | 102 | 66 | 1.545 | 36 | 53 | זכייה בליגה |
| 2 | האדרספילד טאון | 42 | 22 | 7 | 13 | 91 | 68 | 1.338 | 23 | 51 |  |
| 3 | לסטר סיטי | 42 | 18 | 12 | 12 | 96 | 72 | 1.333 | 24 | 48 |  |
| 4 | דרבי קאונטי | 42 | 17 | 10 | 15 | 96 | 83 | 1.157 | 13 | 44 |  |
| 5 | ברי | 42 | 20 | 4 | 18 | 80 | 80 | 1.000 | 0 | 44 |  |
| 6 | קארדיף סיטי | 42 | 17 | 10 | 15 | 70 | 80 | 0.875 | 10- | 44 |  |
| 7 | בולטון וונדררס | 42 | 16 | 11 | 15 | 81 | 66 | 1.227 | 15 | 43 |  |
| 8 | אסטון וילה | 42 | 17 | 9 | 16 | 78 | 73 | 1.068 | 5 | 43 |  |
| 9 | ניוקאסל יונייטד | 42 | 15 | 13 | 14 | 79 | 81 | 0.975 | 2- | 43 |  |
| 10 | ארסנל | 42 | 13 | 15 | 14 | 82 | 86 | 0.953 | 4- | 41 |  |
| 11 | ברמינגהאם סיטי | 42 | 13 | 15 | 14 | 70 | 75 | 0.933 | 5- | 41 |  |
| 12 | בלקברן רוברס | 42 | 16 | 9 | 17 | 66 | 78 | 0.846 | 12- | 41 | זכייה בגביע האנגלי |
| 13 | שפילד יונייטד | 42 | 15 | 10 | 17 | 79 | 86 | 0.919 | 7- | 40 |  |
| 14 | ונסדיי | 42 | 13 | 13 | 16 | 81 | 78 | 1.038 | 3- | 39 |  |
| 15 | סנדרלנד | 42 | 15 | 9 | 18 | 74 | 76 | 0.974 | 2- | 39 |  |
| 16 | ליברפול | 42 | 13 | 13 | 16 | 84 | 87 | 0.966 | 3- | 39 |  |
| 17 | וסטהאם יונייטד | 42 | 14 | 11 | 17 | 81 | 88 | 0.920 | 7- | 39 |  |
| 18 | מנצ'סטר יונייטד | 42 | 16 | 7 | 19 | 72 | 80 | 0.900 | 8- | 39 |  |
| 19 | ברנלי | 42 | 16 | 7 | 19 | 82 | 98 | 0.837 | 16- | 39 |  |
| 20 | פורטסמות' | 42 | 16 | 7 | 19 | 66 | 90 | 0.733 | 24- | 39 |  |
| 21 | טוטנהאם הוטספר | 42 | 15 | 8 | 19 | 74 | 86 | 0.860 | 12- | 38 | ירדה ליגה |
| 22 | מידלסברו | 42 | 11 | 15 | 16 | 81 | 88 | 0.920 | 7- | 37 | ירדה ליגה |
סנטה מריה סופרה מינרווה

| --- | --- |

 מידע כללי
 סוג:  כנסייה קתולית, אטרקציה תיירותית, בזיליקה זוטרה, קניין תרבותי 
 על שם:  מרים, אם ישו 
 כתובת:  פיניה 
 מיקום:  רומא 
 מדינה:  איטליה 
 בעלים:  דומיניקנים 
 הקמה ובנייה
 תקופת הבנייה:  ?–1370
 תאריך פתיחה רשמי:  1370 
 אדריכל:  קרלו מאדרנו 
 סגנון אדריכלי:  אדריכלות גותית 
 מידות
 אורך:  101 מ' 
 רוחב:  41 מ' 
 קואורדינטות:  41°53′53″N 12°28′42″E﻿ / ﻿41.898055555556°N 12.478333333333°E﻿ / 41.898055555556; 12.478333333333
 אתר רשמי
  (למפת רומא מוגדלת) סנטה מריה סופרה מינרווה(למפת רומא רגילה) סנטה מריה סופרה מינרווה
 
הבזיליקה סנטה מריה סופרה מינרווה (בלטינית: Basilica Sanctae Mariae supra Minervam, באיטלקית: Basilica di Santa Maria sopra Minerva) היא אחת מהכנסיות החשובות והידועות ברומא.
היסטוריה

הכנסייה שוכנת בפיאצה דלה מינרווה ונחשבת לכנסייה היחידה שנבנתה בסגנון גותי ברומא. בתוככי הבזיליקה נמצא קברה של הקדושה קתרינה מסיינה, אשר הוא אתר לעליה לרגל של צליינים מכל רחבי העולם הקתולי. בבזיליקה זו גם התכחש גלילאו גליליי לתיזות המדעיות שלו בשנת 1633.
הבזליקה קיבלה את שמה ("מעל מינרווה") משום שהיא נבנתה מעל מקדש לאלה מינרווה. הבזיליקה ממוקמת בקרבת הפנתאון ברומא.
המסדר הדומניקני החל בבניית הבזיליקה בשנת 1280. בשנת 1431 התכנסה בה הקונקלווה שבה נבחר האפיפיור אוגניו הרביעי. בשנת 1447 התכנסה שוב הקונקלווה בבזיליקה ובחרה לתפקיד את האפיפיור ניקולאוס החמישי.
ברחבת הכניסה לבזיליקה ממוקם אחד הפסלים הנודעים ביותר ברומא, מעשה ידיו של ג'ובאני לורנצו ברניני משנת 1667; פסל של פיל ומעליו אובליסק מצרי, מהנמוכים ביותר הממוקמים ברומא.
בתוך הבזיליקה נמצאים קבריהם של מספר אפיפיורים: לאו העשירי, קלמנס השביעי (אשר מצבות הקבר שלהם הן מעשה ידיו של הפסל ברתולומאו באנדינלי) ואורבנוס השביעי. כן נמצא שם קברו של הצייר פרה אנג'ליקו. על יצירות האמנות הנודעות בבזיליקה נמנות הפרסקאות של קפלה קאראפה שצייר פיליפינו ליפי בשנים 1488-1493, כמו גם פסלו של מיכלאנג'לו "ישו הגואל נושא את הצלב" (1521) הניצב ליד המזבח הראשי.
סניף רוכבי הלגיון המלכותי הבריטי

| --- | --- |
 מדינה:  הממלכה המאוחדת
 חברים:  מעל 600
 תקופת הפעילות:  2004–הווה (כ־20 שנה)
 http://rblr.co.uk/
 
סניף רוכבי הלגיון המלכותי הבריטי (RBLR) הוא ארגון שהוקם ב-2004 כסניף של הלגיון הבריטי המלכותי. הארגון פועל כזרוע של ארגון צדקה התומך בחברי הכוחות המזוינים הבריטיים, בעבר ובהווה.
פעילות

חברי הארגון משתתפים באופן קבוע באירועי אופנוע שונים, כשהם מזוהים באמצעות תגי רוכב ייחודיים. הם ידועים בעיקר בהשתתפותם בטקסי החזרת גופות חללי צבא בריטניה. מ-2008 עד 2011, השתתפו חברי הארגון בטקסים אלה ברויאל ווטון באסט. מספטמבר 2011, הטקסים הועברו לקרטרטון, אוקספורדשייר, והארגון ממשיך להשתתף בהם.
אירועים ופעילויות

הארגון מקיים מספר אירועים שנתיים, ביניהם: "Weston Bike Night" בווסטון-סופר-מארה, עצרת שנתית, "RBLR 1000 Iron Butt Rally" – מסע אופנועים שנתי של 1,000 מייל תוך 24 שעות, המשמש לגיוס כספים עבור מבצע הפרג, וכן מסעות אופנועים לאתרים בעלי חשיבות צבאית, כגון אנדרטת הכוחות המזוינים בסטפורדשייר ואתרי קרב באירופה.
הארגון זכה לתמיכה מצד אישים מפורסמים, ביניהם היילי וסטנרה וסיימון ווסטון.
הערות שוליים

↑  Keeling, Mark (9 בינואר 2009). "The Royal British Legion Riders Branch 2009 World Record Attempt". Motorcycle News. נבדק ב-10 ביולי 2010. {{cite news}}:  (עזרה)
↑  "British Legion Riders Bike into Bassett". Wootton Bassett Chamber of Commerce. נבדק ב-10 ביולי 2010. {{cite web}}:  (עזרה)
↑  Gillan, Audrey (25 בפברואר 2010). "How Wootton Bassett became the town that cried". The Guardian. נבדק ב-10 ביולי 2010. {{cite news}}:  (עזרה)
↑  Deal, Paul (10 בנובמבר 2009). "Wootton Bassett sheds tears for soldiers". BBC News. נבדק ב-10 ביולי 2010. {{cite news}}:  (עזרה)
↑  "Weston Bike Night - Bigger and Better for 2009". Motorcycle News. 5 במאי 2009. נבדק ב-10 ביולי 2010. {{cite news}}:  (עזרה)
↑  Keeling, Mark (9 בינואר 2009). "The Royal British Legion Riders Branch 2009 World Record Attempt". Motorcycle News. נבדק ב-10 ביולי 2010. {{cite news}}:  (עזרה)Keeling, Mark (9 January 2009).
סנייק (משחק וידאו)

| --- | --- |

צילום מסך של אחת מגרסאות הסנייק באינטרנט. ראש הנחש צבוע באדום
 כללי
 תאריך הוצאה:  1978
 סוגה:  משחק פעולה ממוחשב
 דרישות תוכנה
 מצבי משחק:  שחקן אחד ומחשב, 2 שחקנים
 פלטפורמות:  ארקייד, טלפון סלולרי, מחשב
 דרישות מערכת
 בקרים:  מקלדת מחשב
סנייק (באנגלית: Snake; תרגום: נחש) הוא משחק וידאו, שיצא באמצע שנות השבעים של המאה העשרים. הפופולריות של המשחק גברה בשנות התשעים כאשר הוא הוסף לחלק ניכר מהטלפונים הסלולריים.
במשחק שולט השחקן על נחש דק ההולך ומתארך, המשוטט באזור מבודד, אוסף אוכל (או פריט אחר), ומנסה להימנע מלהתנגש בזנב שלו או בקירות המקיפים את אזור המשחק. הנחש מתארך כשהוא אוכל, וכך קשה יותר להימנע מלהיתקע בזנב או בגוף עצמו. השחקן שולט על כיוון תנועת ראש הנחש (למעלה, ימינה, למטה או שמאלה), ויתר גופו של הנחש עוקב אחרי ראשו. הנחש נמצא בתנועה מתמדת ולא ניתן לעצור אותו במהלך המשחק.
קיימות גרסאות רבות ושונות של המשחק, ביניהן גרסאות שבהם ישנם מכשולים שונים שמקשים על המשחק כגון מוקשים ואוכל רעיל, וגרסאות שבהם יש יותר מנחש יחיד במסך אחד והנחשים השונים מתחרים על המזון. נכון ל-2007, בגרסאות האחרונות ביותר של המשחק ניתן לשחק את הנחש בגוף ראשון ולא רק לראות אותו ממבט-על כמו ברוב הגרסאות האחרות[דרוש מקור].
היסטוריה

מקורן של מגוון גרסאותיו של הסנייק באות ממשחק הארקייד Hustle ("עוין") שהופץ על ידי חברת "גרמלין" בשנת 1977. גרסה מוקדמת של המשחק סנייק שתוכננה למחשבים אישיים, פותחה על ידי המתכנת הגרמני סאגר בשנת 1979 על מחשב מדגם TRS-80. לאחר מכן נוצרו גרסאות נוספות שפעלו על שנים מדגמי המחשבים האישיים הראשונים קומודור VIC-20 ו-TI-99/4A. בשנת 1994 יצא המשחק תולעת הפיצה שכלל מספר שינויים כגון אי יכולת של הנחש לפנות ב-90 מעלות. בשנת 1997 נוקיה החלה לצרף גרסה של המשחק לטלפונים הסלולריים שלה, מה שהעלה מאוד את הפופולריות שלו (ובמקביל גם את מכירות הטלפונים הסלולריים של נוקיה) ברחבי העולם והקנה למשחק את שמו המוכר כיום "סנייק". הגרסה של נוקיה תוכנתה בידי טאנלי ארמאנטו והמכשיר הראשון שלה שהכיל את משחק הוא הנוקיה 6110.
ראו גם

תולעת הפיצה
Achtung, die Kurve!
הערות שוליים

↑  Analisi del Casual Gaming (בצרפתית)
סנטה מרתה

סנטה מרתה (Santa Marta) היא עיר בחופה הצפון מזרחי של קולומביה. זוהי העיר הראשונה שנוסדה בקולומביה והשנייה שנוסדה בדרום אמריקה, לאחר קומנה שבוונצואלה.
היסטוריה

סנטה מרתה נוסדה ב-29 ביולי 1525, על ידי הכובש הספרדי רודריגו דה בסטידס. העיר ממוקמת לחופו של הים הקריבי והותקפה על ידי פיראטים פעמים רבות במהלך ההיסטוריה. ב-1830 נפטר סימון בוליבר בחווה שבשולי העיר.
נכון ל-2007 מונה העיר למעלה מ-500,000 אנשים והיא מהווה מוקד משיכה לתיירים רבים. עדיין ניתן למצוא בעיר מבנים קולוניאליים, לצדם של בניינים מודרניים מרובי קומות.
העיר מוכרת בעיקר כמקום הולדתו של הכדורגלן הקולומביאני הנחשב לאחד מגדולי הכדורגלנים הקולומביאנים בכל הזמנים, קרלוס ולדרמה.
בסמוך לעיירה שוכן כפר הדייגים הפופולרי טגנגה.
עונת 1926/1927 בפוטבול ליג

| --- | --- |
 תקופת התחרות:  28 באוגוסט 1926 – 7 במאי 1927 (253 ימים)
 מספר משתתפות:  22
 הזוכה:  ניוקאסל יונייטד
 מספר משחקים:  462
 מספר שערים:  1668 (3.61 בממוצע למשחק)
 מלך השערים:  (37) ג'ימי טרוטר (ונסדיי)
 → 1925/19261927/1928 ←
 
עונת 1926/1927 הייתה העונה ה-35 של הפוטבול ליג שהיא הייתה הליגה האנגלית הבכירה בכדורגל. העונה החלה ב-28 באוגוסט 1926 והסתיימה ב-7 במאי 1927. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
הליגה הבכירה כללה 22 קבוצות. ונסדיי ודרבי קאונטי היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
ניוקאסל יונייטד זכתה באליפות בפעם הרביעית בתולדות המועדון.
בסוף העונה לליגת משנה ירדו לידס יונייטד ווסט ברומיץ' אלביון. במקומן לליגה הבכירה עלו מידלסברו ופורטסמות' (בפעם הראשונה בתולדות המועדון).
כדורגלנים מצטיינים

ג'ימי טרוטר מונסדיי כבש 37 שערים וזכה בתואר מלך השערים.